section_heading: Radnja
paragraph_text: Kada nakon košarkaške utakmice Kyosuke upotrijebi svoju "moć" da zabije koš u praznom stadionu, Hikaru to slučajno primijeti te se zaljubi u njega. Nizom nespretnih okolnosti, pogotovo što ne kani povrijediti nju i njenu prijateljicu Ayukawu, Kyosuke pristaje biti Hikarin dečko iako nema nikakvih osjećaja za nju. Jednom u vezi, Hikaru se zaljubi u njega, prestaje biti problematična i postane draga osoba, no to sprječava Kyosukea da prizna Ayukawi svoju ljubav. To vuče i dodatne probleme jer se njegov školski kolega Yuusaku još davno zaljubio u Hikaru te ga sada gleda sa stanovitom dozom zavisti, dok ga kolege Seiji i Kazuya lagano zafrkavaju. Ayukawa pronalazi posao kao konobarica u kafiću ABCB. Tijekom ljetnih praznika, Kyosuke i Ayukawa ostaje zaglavljeni na otoku, ali ih ekipa ipak pronađe na vrijeme. S vremenom Kyosuke otkrije da može putovati natrag kroz vrijeme ako skoči sa stepenica i padne na glavu na pod. Jednom prilikom tako skoči nekoliko godina unatrag kako bi otkrio koga je Ayukawa prvi put poljubila s 11 godina. No poremeti tijek vremena kada ju spasi od grubijana te tako on postaje osoba u koga se ona zaljubi u mladosti. Njegov djed pošalje Ayukawu također u prošlost gdje se njih dvoje sretnu i poljube.